Rosemarie Bauer
D Rosemarie Bauer (* 16. April 1936 z Metzenga), ischt a deitscha Kunschtmolere ond Autorin, wo ondr andrem – meischdens zamma mit dr Doris Oswald – Gedicht em schwäbischa Dialekt vorfasst.

Aus ihrem Leaba 
D Rosemarie Bauer ischt am 16. April 1936 z Metzenga uff d Welt komma. Ihr erlernder Beruef ischt Kunschtmolere. Neabaher schreibt se noh, meischdens mit dr gleichaltriga ond us dr gleicha Stadt stammenda Doris Oswald, Gedicht em schwäbischa Dialekt ond illuschtriirt Kenderbiacher. Ihr erschda Lyrik-Voreffentlichong ischt em Johr 1958 rauskomma. Se ischt au Teilnehmere an dr schwäbischa Mundart-Akademii gwäa. 1986 ischt ihr erschts Buech uff Schwäbisch rauskomma: Do lieg i ond träum. Beiträg vo sellra Frau send au en vorschiidene Antologiia, en Zeitschrifda, Zeidonga ond em Radio erschiina.

A Auswahl vo de Biacher, wo-se (mit)gschriiba hot 
 1970: Der Wettlauf zwischen Hase und Igel (zamma mit dr Doris Oswald)
 1972: Zwei kleine Negerlein, a Bilderbuech fir Kender (zamma mit dr Doris Oswald)
 1986: Do lieg i ond träum, schwäbische Gedicht (zamma mit dr Doris Oswald)
 1990: Klärle, ons lauft d Zeit drvo,  schwäbische Gedicht (zamma mit dr Doris Oswald)
 2003: Ein Lächeln bleibt, Gedichtband

Leseprob 
A Leseprob fendet mr em Ardikl Schwäbische Schreibweisa vo professionelle Autora.

Quella 
 Kurzbiografii em Biachle Klärle, ons lauft d Zeit drvo – Schwäbische Gedichte, S. 135, Verlag Karl Knödler, Reutlingen, 1993, ISBN 3-87421-166-5
 Lueg d Weblink

Dütsche
Autor uf Alemannisch
Lyriker 
Moler, Zeichner, Illustrator
Frau
Läbigi Person